በተጠናቀቀው በዚሁ ዓመት በአሜሪካን ሀገር በኢትዮጵያዊያን የስፖርት ፌስቲቫል ላይ ሁለት የሰማያዊ ፓርቲ የሥራ አስፈፃሚው አባላት እንዲገኙ የቀረበላቸውን ጥሪ ለመወሰን የተደረገውን የፓርቲው ስብሰባ የተመለከተ ሚስጥር አሳልፋ ሰጥታለች በሚል ከሥራ አስፈፃሚነት የታገደችው የወ/ሮ ሃና ደጋፊዎች አዲስ አንጃ ሆነው ፓርቲው ውስጥ ሁለት የኃይል አሰላለፍ መፈጠሩ ይነገራል። በዚህ ላይ የእርስዎ ምላሽ ምንድን ነው? “ወ/ሮ ሃና ዋለልኝ ቅሬታ እንዳላት አውቃለሁ። ቅሬታዎንም ለፓርቲው ዲሲፒሊን አቅርባ እየታየላት ነው የሚገኘው። ሥራ አስፈፃሚውም ተገቢውን ውሳኔ በወ/ሮ ሃና ላይ ማስተላለፉን አውቃለሁ። በዚህ ቅሬታ መሰረት የተደራጀ አንጃ በፓርቲው ውስጥ አለ ለሚለው መረጃ የለኝም። ሆኖም አንድ ሁለት የሚሆኑ ቅሬታ የሚያቀርቡ ሰዎች ይኖራሉ። አንጃ ለመሆን ግን ቢያንስ ምክር ቤቱን ወይም ሥራ አስፈፃሚውን ለሁለት መክፈል የሚችል ደረጃ ላይ የደረሰ እንቅስቃሴ መኖር አለበት። በዚህ ደረጃ ፓርቲው ውስጥ ስለመኖሩ መረጃ የለኝም” ሲሉ ምላሽ ሰጥተዋል።
